Stella í framboði

Markmiðið með verkefninu er að styrkja sjálfsmynd nemenda.

Framkvæmd:

Nemendur fara í framboð fyrir ímyndaðar kosningar og „auglýsa“ sjálfa sig á eins góðan hátt og hægt er. Nota þarf alls konar pappír (gott að nota pappír sem ekki nýtist í önnur verkefni, t.d. afganga), liti, lím, skæri, límmiða, myndir o.fl. Nemendur fá þau skilaboð að þeir séu að fara í framboð eins og fyrir forsetakosningar. Hver og einn nemandi þarf að auglýsa sig og alla sína kosti á plakati. Auglýsingin á að ýta undir að aðrir vilji kjósa nemandann.

 Þegar nemendur hafa lokið við gerð plakatanna, eiga þeir að kynna sitt verkefni.

Umræðuefni:

* Hvernig leið þér þegar þú varst að framkvæma verkefnið?
* Var verkefnið erfitt?
* Hvað var erfitt? Var erfitt að finna styrkleika og eigin kosti?
* Hvað lærðir þú um sjálfan þig?
* Hvað lærðir þú um aðra?